text: [{"text_idx": "#000002", "text": "Add Listing to Explore New Jersey"}, {"text_idx": "#000004", "text": "Motocross mobalik sa San Remigio"}, {"text_idx": "#000005", "text": "Nagkanayon si San Remigio Councilor Lou Ornopia, kinsa maoy giilang amahan sa Cebu motocross, nga ang kompetisyon tipik sa kasaulogan sa ika-151 nga founding anniversary sa ilang lungsod."}, {"text_idx": "#000006", "text": "Asoy ni Ornopia nga nakadesisyon siyang mopahigayon pagbalik og motocross event gumikan sa iyang gugma ning maong natad sa paugnat sa kusog ug hangyo sa ilang mga lumolupyo."}, {"text_idx": "#000007", "text": "\u201cMapahimuslan sab ni ang atong race track nga usa sa labing nindot dinhi sa Visayas,\u201d dugang ni Ornopia, kinsa kanhi \u201cSportsman of the Year\u201d awardee sa Sportswriters Association of Cebu (SAC)."}, {"text_idx": "#000008", "text": "Sulod sa 23 ka mga tuig nga nagpasiugda si Ornopia og motocross events sa Calambua kaniadto apan nahunong lang kini tungod sa pandemya."}, {"text_idx": "#000009", "text": "\u201cKaron nga normal na ang sitwasyon, regular na ni natong himuon labi na kay ibalik man nato ang atong motocross series next year,\u201d pasabot ni Ornopia."}, {"text_idx": "#000011", "text": "Tinguha ni Ornopia nga mahimong \u201cmotocross capital\u201d sa Sugbo ang ilahang lungsod."}, {"text_idx": "#000012", "text": "Gawas niini, tuyo ug tumong sab ni Ornopia nga magamit ang motocross sa pagpalambo sa turismo sa San Remigio aron makahatag og dugang panginabuhian sa ilang mga lumolupyo. (ESL)"}, {"text_idx": "#000013", "text": "SunStar website welcomes friendly debate, but comments posted on this site do not\nnecessarily reflect the views of the SunStar management and its affiliates. SunStar reserves the right to\ndelete, reproduce, or modify comments posted here without notice. Posts that are inappropriate will"}, {"text_idx": "#000016", "text": "Motocross racing in San Remigio set"}]